เงินบาททรงตัว ขณะตลาดรอดูตัวเลขศก.สหรัฐคืนนี้
ค่าเงินบาทปิดตลาด (14 ก.ค.) ที่ระดับ 34.02/04 บาท/ดอลลาร์ จากตอนเช้าที่เปิดตลาดที่ระดับ 34.04/06 บาท/ดอลลาร์ ระหว่างวันเงินบาทเคลื่อนไหวระหว่าง 34.02-34.06 บาท/ดอลลาร์
14 ก.ค. 2558

นักบริหารเงิน เปิดเผยถึงค่าเงินบาทปิดตลาด (14 ก.ค.) ที่ระดับ 34.02/04 บาท/ดอลลาร์ จากตอนเช้าที่เปิดตลาดที่ระดับ 34.04/06 บาท/ดอลลาร์ ระหว่างวันเงินบาทเคลื่อนไหวระหว่าง 34.02-34.06 บาท/ดอลลาร์
“ค่อนข้างนิ่งอาจเพราะยังไม่มีปัจจัยใหม่ และตลาดคงรอตัวเลขเศรษฐกิจของสหรัฐคืนนี้ ส่วนตัวเลข CPI เยอรมนีที่ออกมาก็ไม่ได้มีผลเท่าไหร่ อย่างไรก็ตาม ต้องติดตามประเด็นของกรีซต่อเนื่องหลังจากเริ่มมีความผ่อนคลายไปได้ระดับหนึ่งแล้ว” นักบริหารเงินกล่าว
ขณะที่คาดว่าพรุ่งนี้เงินบาทจะเคลื่อนไหวอยู่ในกรอบ 33.95-34.05 บาท/ดอลลาร์ โดยคืนนี้จะมีตัวเลขค้าปลีกของสหรัฐฯ
 
ที่มา: สำนักข่าวอินโฟเควสท์